17. veljače u Domovinskom ratu

**Domovinski rat po nadnevcima**: 17. veljače u Domovinskom ratu.

- **Inozemni kredit od 150 milijuna američkih dolara namijenjen INA- Naftaplinu u Hrvatskoj završio u Srbiji.**
- Dvostruka mjerila u Dvoru na Uni - **hrvatsku vlast ne prihvaćaju, ali kad su u pitanju novci uredno ili traže od Hrvatske, a ne od Knina.**

- Predsjednik dr. Franjo Tuđman primio u Zagrebu generalnog konzula Ruske Federacije Jurija S. Girenka koji mu je predao notu o priznanju državne neovisnosti Republike Hrvatske od strane Rusije.

- Srpska narodna stranka istakla je na tiskovnoj konferenciji u Zagrebu da ne želi oprost zločincima i prihvaćanje kolektivne krivnje. SNS smatra da su ostvareni uvjeti za dolazak mirovnih snaga.

- Princ Karlo von Habsburg izjavio da područje Novske koje je obišao nalikuje na kraj 30 godišnjeg rata, a ne rata od nekoliko mjeseci.

- Osim Zadra artiljerija jugovojske **napala i mjesto Preko na bliskom otoku Ugljanu, gdje je ranila 12 ljudi okupljenih na glavnom trgu.**

- Demokratski savez Kosova upozorio javnost na masovno iseljavanje Hrvata iz Kosova. Pod srpskim pritiskom samo iz Janjeva od početka rata iselilo se više od 200 hrvatskih obitelji.

- Zbog agresije i ratnih razaranja hrvatski turizam samo u društvenom sektoru pretrpio štetu od 335 milijuna dolara, a posredni gubitak veći je od 3,5 milijardi američkih dolara.

- Balkanski problem posve je jednostavan - treba obuzdati Srbiju, rečeno u Zagrebu na sastanku hrvatskih i britanskih parlamentaraca o sukobu u bivšoj Jugoslaviji.

- U istočnoj Bosni ima primjera ljudožderstva, izjavio u sjedištu UN u New Yorku bosanski ambasador Muhamed Šaćirbej.

- U Mostaru održano drugo izvanredno zasjedanje Zastupničkog doma HR Herceg-Bosne, na kojem je odlučeno da Mate Boban i dalje ostaje predsjednik HR Herceg-Bosne, ali u izvanrednim uvjetima njega će zamijeniti Predsjedničko vijeće od 11 članova, kojem će na čelu biti Krešimir Zubak.

- Zastupnički dom HR Herceg-Bosne usvojio odluku o jednostranom prekidu vatre u Mostaru u trajanju od 15 dana.

- Na sastanku hrvatskog i srpskog povjerenstva za nestale na kontrolnoj točki UNPROFOR-a kod Sarvaša, srpska strana priznala da je na vukovarskom groblju pokopano 376 neidentificiranih osoba.

- "Srbija ne može postati 'velika Srbija', jer SAD to neće dopustiti", rekao američki veleposlanik u Republici Hrvatskog Peter W. Galbraith na tribini u Zagrebu.

- Bosanski Srbi, nakon Jeljcinova zahtjeva Miloševiću, pristali povući svoje teško oružje oko Sarajeva, a Karadžić izjavio da to čine jer je to "Rusija od nas zatražila" i što je odlučila uputiti u Sarajevo svoj kontingent "plavih kaciga".

- Potpredsjednik Predsjedništva BiH Ejup Ganić izjasnio se protiv angažiranja Rusa u nadzoru teškog oružja oko Sarajeva, jer oni nisu neutralni u slučaju Bosne i Hercegovine.

- **U talijanskim katoličkim novinama "Auvenire???" oklevetano hrvatsko katoličko svećenstvo da podržava navodno "etničko čišćenje" u Hrvatskoj.**

- Predali smo 2.847 zahtjeva za traženje, tako da nema niti jedne osobe koju tražimo a za koju ovoga trenutka ne zna i druga strana, rekao u Zagrebu nakon dvodnevnog sastanka u Beogradu o nestalima i nasilno odvedenim osobama bojnik Ivan Grujić, predsjednik Vladine Komisije za zatočene i nestale.

- "Nestali Hrvati žrtve su etničkog čišćenja", rekao u Ženevi voditelj "specijalnih procesa" za traženje nestalih na području bivše Jugoslavije prof. Manfred Nowak.

- Nakon otkrića Bauerove zbirke umjetnina darovane Vukovaru u Novom Sadu, Hrvatska će tražiti povrat umjetnina, rečeno novinarima u Uredu Predsjednika Republike.

- U Rimu započeo sastanak na vrhu hrvatskog, bosansko-hercegovačkog i srbijanskog predsjednika - dr. Tuđmana, Izetbegovića i Miloševića - na kojem bi se trebalo ubrzati mirovni proces u BiH i prevladati sve veće poteškoće koje prijete provedbi Daytonskih sporazuma.

- **IFOR-ov upad u muslimansku bazu kod Fojnice otkrio centar za obučavanje terorista, što je zabrinulo Amerikance**, a predsjednik Izetbegović gubi kredibilitet, što je dovelo do zahlađenja odnosa na relaciji Washington-Sarajevo.

- Policija iz Hrvatske u Mostaru - u zapadnom dijelu grada, zajedno s lokalnim policajcima, prvi radni dan imali i policajci iz Republike Hrvatske.

## Izvori

* Hrvatski informativni centar *Hrvatski spomenar: 11. veljače - 20. veljače*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.